Kurgitaimed kasvavad jõudsalt, juba 4-5 pärislehte on väljas. Lisaks on kasvama hakanud väädid, mille abil taimed kinnituvad iga  ettejuhtuva asja külge, kaasa arvatud teised taimed. Seetõttu tuleb taimede istutamisega kiirustada, muidu on raske neid üksteisest eraldada. Suurtes kasvuhoonetes on turbavaalud kinni seotud ja kastmine käib. Kuna turvas on väga kuiv, võtab kastmine palju aega, kuid see on töö, mis tuleb ära teha. Seejärel tuleb paika sättida kastmisvoolikud, vesi küttesüsteemi sisse lasta ja saab tule alla panna. Siis tuleb kilemajad piisavalt soojaks kütta, mis võtab paar-kolm päeva aega. Sellele järgnebki kurkide  istutamine, ja peale seda veel mitu tööd, enne kui saab saaki korjama hakata.